7. ΑΝΑΓΚ. ΝΟΜΟΣ υπ' αριθ. 895 της 4/5 Μαρτ. 1949 (ΦΕΚ Α΄ 57) Περί τροποποιήσεως των ισχυουσών περί Ανωτάτου Στρατιωτικού Συμβουλίου διατάξεων. Εκυρώθη και ετροποποιήθη υπό του Ν.Δ. 1048 της 1/3 Σεπτ. 1949 (ΦΕΚ Α΄ 197). Άρθρ.1-2.(Κατηργήθησαν δια του Νόμ. 2051/1952 και είτα εκ νέου υπό του άρθρ. 26 Ν.Δ. 2387/1953). Άρθρ.3.-1.Δύναται ο Υπουργός των Στρατιωτικών να παραπέμπη εις το Ανώτατον Στρατιωτικόν Συμβούλιον ιεραρχικώς υποβαλλομένας αυτώ αναφοράς παραπόνων Αξιωματικών κριθέντων παρά τούτου τελικώς μη προακτέων ή αποστρατευτέων, έστω και αν εκυρώθησαν οι σχετικοί πίνακες και εφ' όσον ισχύουσιν ούτοι, αν μετά την κρίσιν του Αξιωματικού ήθελον προκύψη τοιαύτα στοιχεία άτινα εάν είχον τεθή υπ' όψιν των Συμβουλίων ηδύναντο να επηρεάσωσι την περί του Αξιωματικού κρίσιν τούτων. Η υποβολή των ως άνω αναφορών δεν εμποδίζει την κύρωσιν των οριστικών πινάκων εις ους είναι αναγεγραμμένοι οι παραπονούμενοι Αξιωματικοί και την έκδοσιν των σχετικών διοικητικών πράξεων. 36.Μ.β.5-7 Στρατιωτικά Συμβούλια 6 2.Το Ανώτατον Στρατιωτικόν Συμβούλιον λαμβάνον υπ' όψιν τα υπό του Αξιωματικού υποβαλλόμενα νέα στοιχεία και τα προγενεστέρως υπ' όψιν τούτου τεθέντα τοιαύτα, αποφαίνεται οριστικώς και αν κρίνη ταύτα βάσιμα, εγγράφει τον Αξιωματικόν εις συμπληρωματικόν πίνακα προακτέων εφ' όσον πρόκειται περί μη προακτέου ή εις τοιούτον προακτέων ή μη προακτέων εφ' όσον πρόκειται περί αποστρατευτέου. Οι συμπληρωματικοί ούτοι πίνακες κυρούνται δια Β.Δ/τος και μετά την κύρωσιν τούτων, προκαλούνται τα σχετικά Δ/τα αναδρομικής αποκαταστάσεως των δικαιωθέντων. Το άρθρ. 3 διετηρήθη εν ισχύϊ υπό του άρθρ. 26 Ν.Δ. 2387/1953. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν άμα τη επαναλήψει των εργασιών αυτής. 